

**http://www.realfag.konferanseweb.no/KONF/Realfag.nsf/AllAds/DEC83AFCACD1606EC125711C002DA98E/$FILE/fylkesmannen-ST.gifSjekkliste: Karttekniske krav til digital arealplan**

*Sjekklisten er utarbeidet med utgangspunkt i* [*sjekklisten*](http://www.kartverket.no/Om-Kartverket/Trondheim/Geodatasamarbeid/Arealplan-og-planregister/Tekniske-krav-til-reguleringsplaner-Sjekkliste/) *foreslått av Kartverket Trondheim, Fylkesmannen i Sør-Trøndelag og Sør-Trøndelag fylkeskommune.*

*Kravene tas opp i oppstartsmøtet og sjekklisten vedlegges referatet. Ved oversendelse av digital arealplan skal utfylt sjekkliste vedlegges.*

For å tilfredsstille plan- og bygningsloven av 2008, kart- og planforskriften og også alle (offentlige og private) brukere av kartdata, er det nødvendig at kommunes kartdata etableres og forvaltes i henhold til nasjonal standard for kart og geodata. Denne sjekklisten er ment som en kort rettledning til å utforme en digital arealplan som imøtekommer kommunens krav.

Alle private digitale planforslag blir kontrollert ved mottak i kommunen. Dersom innlevert planforslag ikke tilfredsstiller kravene spesifisert i dette dokumentet, vil planutkastet bli returnert med melding om mangler som må rettes før ny oversendelse jf. kart- og planforskriften § 10. Leveransen skal være godkjent før planen anses som komplett og tidsfristen for saksbehandling begynner å løpe. Kvaliteten på digital arealplan skal beholdes gjennom hele planprosessen.

|  |  |  |  |
| --- | --- | --- | --- |
| **S J E K K L I S T E – K R A V T I L D I G I T A L A R E A L P L A N** | | | |
| **1. Referansesystem** | | **X** | **Ѵ** |
| EUREF89  UTM-sone 32 | Planen er kartfestet i samme koordinatsystem som de utleverte grunnkartdataene (EUREF89, UTM-sone 32). Informasjon om dette står i hodet på SOSI-filen. |  |  |
| NN2000 | NN2000 er brukt som høydereferanse. |  |  |
| **2. SOSI-standarden** | | **X** | **Ѵ** |
| NPAD Del 3  SOSI 4.5  Versjon 20120416 | Planen er utarbeidet etter PBL2008 og iht. [Nasjonal produktspesifikasjon for arealplan og digitalt planregister](https://www.regjeringen.no/no/tema/plan-bygg-og-eiendom/plan--og-bygningsloven/plan/veiledning-om-planlegging/plankartsiden/npad/id2361191/) (NPAD) - Del 3 Spesifikasjon for SOSI plan. Det er kun anvendt kodeverdier, tekst og geometrityper som er angitt i siste versjon av [SOSI Produktspesifikasjon Reguleringsplanforslag](https://www.regjeringen.no/contentassets/15bbfb35271b4f0d8839e32ebea37132/sosi_prodspek_del3_3_sosi_reguleringsplanforslag_45_ver20160701.pdf) (versjon 20120416). |  |  |
| SOSI-kontroll | [SOSI-kontroll](http://www.kartverket.no/geodataarbeid/standarder/sosi/programmer-og-verktoy/) er gjennomført og er uten rapporterte feilmeldinger. |  |  |
| **3. Kartgrunnlag** | | **X** | **Ѵ** |
| Oppdatert basiskart | Datagrunnlaget som er benyttet for konstruksjon av planforslag har uttaksdato nyere enn 6 måneder, regnet fra dato for innsendelse av endelig planforslag. |  |  |
| Innhold i basiskart | Basiskartet inneholder de elementene som er viktige for å forstå planen, det vil si at man skal kunne kjennes seg igjen i området, de eksisterende forhold og planens virkning på disse tingene. |  |  |
| Eiendomsgrenser | Eiendomsgrensene i matrikkelen er fulgt der intensjonen er at eiendomsgrensene skal utgjøre avgrensningen i arealformålene i planen. |  |  |
| Undersøkelse av eiendomsgrenser | I tilfeller hvor det er uklart hvor eiendomsgrensene går, er det foretatt nærmere undersøkelser iht. [PBL § 33-2](https://lovdata.no/dokument/NL/lov/2008-06-27-71/KAPITTEL_5-2#KAPITTEL_5-2). (*Hvis det er unøyaktige eiendomsgrenser, eller hvis nærmere undersøkelse ikke gir svar på hvor grensene går, kan kommunen kreve de eksisterende grensene avklart gjennom en oppmålingsforretning iht. matrikkelloven § 17.)* |  |  |
| Kommunegrense | Der plangrensen sammenfaller med kommunegrensen, er gjeldende kommunegrense hentet fra Matrikkelen. |  |  |
| Tilstøtende reguleringsplaner | Hvis det finnes tilstøtende reguleringsplaner, er grensene på disse planene fulgt, slik at det ikke blir gap eller overlapp i kommunens plandatabase. (*Skal planen endre deler av den tilstøtende reguleringsplanen, kan det tillates overlapp. Endringen av den tilstøtende planen må da framgå tydelig i de øvrige saksdokumentene.)* |  |  |
| **4. Matematisk korrekt konstruksjon etter geometriske prinsipper** | | **X** | **Ѵ** |
| Kontroll av veigeometri | Er veigeometri kontrollert i eget programvare/modul for veiplanlegging? *(ikke krav i alle planer)* |  |  |
| Veigeometri | Kurver er konstruert med radius slik at overgang er rettlinje-bue eller bue. Buer er i tangeringspunktene. |  |  |
| Senterlinje | Det er regulert inn senterlinje på veger i planen. |  |  |
| Veikant | Veikant er parallell med senterlinje *(unntak kan være overgangskurver i forbindelse med veikryss, skråningsareal m.m.)* |  |  |
| Mål på bredder og radier | Konstruerte mål på veibredder og radier er lagt inn som påskrift på planen (..OBJTYPE RpPåskrift). Oppgitte mål er i overensstemmelse med faktiske, konstruerte mål. |  |  |
| **5. Topologi** | | **X** | **Ѵ** |
| Plangrensen | Plangrensen er sammenfallende med formålsgrensene i ytterkant av planen. |  |  |
| Planområdet | Innenfor planområdet er hele området dekket av arealformål. Ingen punkt, linjer, flater eller tekst befinner seg utenfor plangrensen. |  |  |
| Formålsgrenser | Alle formålsgrenser henger sammen (topologi). Ingen linjer med lik temakode ligger dobbelt. Formålsområdene er ikke overlappende. |  |  |
| Grenselinjer | Grenselinjer har et knutepunkt der hvor de krysser samme objekttype. Grenselinjer som ikke er brukt i flatedanning forekommer ikke. |  |  |
| Sammenfallende linjer | Dersom to linjer med forskjellige objektkode ligger dobbelt, er den ene linjen en kopi av den andre. |  |  |
| **6. Plankart og digital arealplan** | | **X** | **Ѵ** |
| Veiledning | Arealplanen er utarbeidet i tråd med [NPAD Del 1](https://www.regjeringen.no/contentassets/15bbfb35271b4f0d8839e32ebea37132/master_plan_prodspek_del1_arealplan010715.pdf) og [Veileder til kart- og planforskriften Del 3 med vedlegg](https://www.regjeringen.no/contentassets/32c1f48140d14c1a8b3526b8fb794290/veileder_kart_planforskriften_juni2014.pdf) |  |  |
| Samsvar mellom PDF og SOSI | Digital arealplan samsvarer med og inneholder samme informasjon som plandata på analogt plankart. |  |  |
| Flere vertikale nivå | Ved regulering i flere vertikale nivåer er alle plannivåer levert på separate filer og separate plankart. |  |  |
| Feltkoder | [Regjeringens anbefaling av feltkoder til arealplaner](https://www.regjeringen.no/globalassets/upload/md/vedlegg/planlegging/geografisk20informasjon/plan_bokstavkoder.pdf) er benyttet. Understrek er kun brukt i feltnavn ved eierform (o\_ og f\_) og hensynssoner (HXXX\_). |  |  |
| Eierform | Det er samsvar mellom registrert eierform på formålsflater og tilhørende feltkode. |  |  |
| Leselig påskrift | All påskrift er lett leselig. Påskrift er lagt som øverste kartlag. |  |  |
| Basiskart | Basiskartet er presentert i gråtone (RGB 153-153-153) uten fylte flater. |  |  |
| Plannavn | Plannavn er fullstendig og identisk med plannavn på øvrige plandokumenter. |  |  |
| Tegnforklaring | Alle juridiske linjer, symbol og flater som planen inneholder er gitt i tegnforklaringen. |  |  |
| Illustrasjoner | Tegnforklaringen skiller tydelig mellom symboler som angir rettslige virkninger og annen informasjon. |  |  |
| Innhold i tittelfelt | Innhold i tittelfelt er i tråd med [kapittel 3 § 9 i kart- og planskriften](https://lovdata.no/dokument/SF/forskrift/2009-06-26-861#KAPITTEL_3). |  |  |
| **7. Oversendelse av digital plan** | | **X** | **Ѵ** |
| SOSI og PDF | Digital arealplan er sendt som SOSI-fil med tilhørende sluttrapport fra SOSI-kontroll sammen med en PDF-fil av plankartet. |  |  |
| Basiskart | Dersom det er utarbeidet nye basiskartdata, er disse sendt som separat SOSI-fil. |  |  |
| Tittelfelt | Dersom tittelfeltet finnes som VTF-fil, er den vedlagt leveransen. |  |  |
| ***Kommentarer:*** | | | |

PlanID: \_\_\_\_\_\_\_\_\_\_\_\_\_\_\_ \_\_\_ Plannavn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjekkliste gjennomgått den \_\_\_\_ / \_\_\_\_ - \_\_\_\_ av: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­\_\_\_\_\_\_\_